Mukim

Mukim on teatud tüüpi administratiivüksus, mida kasutatakse  Bruneis, Indoneesias, Malaisias ja Singapuris. Mõiste on sisult ligikaudu kihelkonna vaste ja tähistab piirkonda, mida teenindab üks mošee.Mukim. - Oxford Living Dictionaries

 Brunei 
Bruneis on mukim ringkonna (daerah) alaringkond. Bruneis on 38 mukimi, mis moodustavad neli ringkonda.

 Indoneesia 
Indoneesias on mukim kasutusel üksnes Acehi autonoomses provintsis. Mukim tähistab seal külade gruppi, mis võivad seotud olla hõimusuguluse alusel.

 Malaisia 
Malaisias on mukim tavaliselt kas ringkonnast (daerah) või autonoomsest alaringkonnast (daerah kecil) madalam väike ühe mošee kogudusepiirkonnaks olev haldusüksusMukim. - Oxford English Dictionary, kuid leidub ka erijuhtumeid. Putrajayas kasutatakse mukimi asemel nimetusena terminit presint (prefektuur e precinct malai keeles). Väike Perlise osariik pole jaotatud ringkondadeks, vaid otse mukimideks.

 Johoris on 96 mukimi kümnes ringkonnas,
 Kedahis 132 mukimi 12 ringkonnas,
 Kelantanis 311 mukimi 11 ringkonnas, 
 Melakas 80 mukimi kolmes ringkonnas,
 Negeri Sembilanis 61 mukimi seitsmes ringkonnas,
 Pahangis 72 mukimi 11 ringkonnas,
 Penangis 81 mukimi viies ringkonnas,
 Perakis 81 mukimi 12 ringkonnas,
 Perlises 22 mukimi,
 Selangoris 54 mukimi üheksas ringkonnas,
 Terengganus 84 mukimi kaheksas ringkonnas,
 Kuala Lumpuris 7.

 Singapur 
Singapuris on mukim mõõdistuspiirkond. Singapuris on 34 mukimi väljaspool linna ja 30 linnaosapiirkonda.Allocation of Lot Numbers. - Singapore Land Authority

 Viited 

Kategooria:Brunei geograafia
Kategooria:Indoneesia geograafia
Kategooria:Malaisia haldusjaotus
Kategooria:Singapuri geograafia
Kategooria:3. järgu haldusüksused